Ջերմափոխանցում

Ջերմափոխանցում, ջերմափոխանակության պրոցես՝ պինդ մարմնով բաժանված երկու ջերմակիրների միջև։ Ընդհանուր դեպքում ջերմափոխանցման պրոցեսը կատարվում է ջերմափոխանակության իրար հաջորդող երեք ձևերով, օրինակ, ռադիացիոն-կոնվեկտիվ ջերմափոխանակություն տաք ջերմակրից (հեղուկից) պատին, ջերմահաղորդականություն պատով և ռադիացիոն-կոնվեկտիվ ջերմափոխանակություն պատից սառը ջերմակրին (հեղուկին)։

Ջերմափոխանցման գործակից 
Ջերմափոխանցման պրոցեսի ինտենսիվությունը բնութագրվում է ջերմափոխանցման գործակցով, որը թվապես հավասար է պատի միավոր մակերեսով միավոր ժամանակամիջոցում տաք ջերմակրից սառին անցնող ջերմության քանակով, երբ ջերմակիրների միջև ջերմաստիճանային տարբերությունը մեկ աստիճան է։ Ջերմափոխանցման գործակցի հակադարձ մեծությունը կոչվում է ջերմափոխանցման լրիվ ջերմային դիմադրություն։

Տես նաև 
 Ջերմափոխանակություն
 Ջերմատվություն

Ֆիզիկական էֆեկտներ և երևույթներ
Թերմոդինամիկա